CELEX: E2015P0004
Language: lt
Date: 2015-01-28 00:00:00
Title: 2015 m. sausio 28 d. Islandijos finansinių tarnybų asociacijos ieškinys ELPA priežiūros institucijai (Byla E-4/15)

30.4.2015   
            
            
               LT
            
            
               Europos Sąjungos oficialusis leidinys
            
            
               C 143/9
            
         2015 m. sausio 28 d. Islandijos finansinių tarnybų asociacijos ieškinys ELPA priežiūros institucijai
   (Byla E-4/15)
   (2015/C 143/10)
   2015 m. sausio 28 d. Islandijos finansinių tarnybų asociacija, atstovaujama advokatų Hans-Jörg Niemeyer ir Christian Kovács iš advokatų kontoros „Hengeler Mueller“ (Square de Meeûs 40, 1000 Briuselis, Belgija), pateikė ieškinį ELPA priežiūros institucijai.
   Ieškovė reikalauja, kad ELPA Teismas:
   
               1.
            
            
               panaikintų 2014 m. liepos 16 d. ELPA priežiūros institucijos sprendimą 298/14/COL (OL C 400, 2014 11 13, p. 13) užbaigti bylą dėl esamos pagalbos Islandijos būsto finansavimo fondui (Íbúðalánasjóður) ir
            
         
               2.
            
            
               nurodytų ELPA priežiūros institucijai padengti bylinėjimosi išlaidas.
            
         
      Teisinės bei faktinės aplinkybės ir pagrindai, kuriais grindžiamas ieškinys:
   
   
               —
            
            
               Ieškovas, Islandijos finansinių tarnybų asociacija (SFF), yra asociacija, atstovaujanti visoms registruotoms finansinėms įmonėms Islandijoje, įskaitant universaliuosius, investicijų ir taupomuosius bankus, taip pat draudimo, išperkamosios nuomos, vertybinių popierių ir kortelių bendroves. Jos tikslas – skatinti konkurencingą finansinių bendrovių veiklos aplinką Islandijoje ir jų tarptautinius interesus.
            
         
               —
            
            
               Byla susijusi su prašymu panaikinti ELPA priežiūros institucijos sprendimą užbaigti bylą dėl esamos pagalbos Islandijos būsto finansavimo fondui (HFF).
            
         Ieškovas tvirtina, kad ELPA priežiūros institucija:
   
               —
            
            
               neteisingai manė, kad fondui HFF suteikta pagalba yra esama pagalba: iš tikrųjų tai yra nauja pagalba,
            
         
               —
            
            
               nenurodė tinkamų priežasčių, nulėmusių jos sprendime padarytas išvadas ir todėl pažeidė Priežiūros institucijos ir Teismo susitarimo 16 straipsnį,
            
         
               —
            
            
               akivaizdžiai neteisingai interpretavo EEE susitarimo 59 straipsnio 2 dalį.